Novak Djokovic îl învinge pe Kyrgios şi obţine al şaptelea titlu la Wimbledon.
Novak Djokovic a făcut duminică o demonstraţie de tenis pentru a se impune cu 4-6, 6-3, 6-4, 7-6(3) în finala împotriva lui Nick Kyrgios de la Wimbledon, şi pentru a obţine al patrulea său titlu consecutiv pe iarba Grand Slam-ului londonez. După ce câteva lovituri sclipitoare ale lui Kyrgios i-au adus victoria australianului în primul set de pe Arena Centrală, Djokovic şi-a găsit ritmul la retur pentru a prelua conducerea. Cu al şaptelea triumf al său la Londra, Djokovic îl egalează pe legendarul american Pete Sampras în ceea ce priveşte numărul de trofee de simplu câştigate la All England Lawn Tennis Club.
Novak Djokovic a făcut duminică o demonstraţie de tenis pentru a se impune cu 4-6, 6-3, 6-4, 7-6(3) în finala împotriva lui Nick Kyrgios de la Wimbledon, şi pentru a obţine al patrulea său titlu consecutiv pe iarba Grand Slam-ului londonez.După ce câteva lovituri sclipitoare ale lui Kyrgios i-au adus victoria australianului în primul set de pe Arena Centrală, Djokovic şi-a găsit ritmul la retur pentru a prelua conducerea.Capul de serie numărul unu a făcut break în momente importante, atât în setul al doilea, cât şi în setul al treilea, pentru ca apoi să se impună fără emoţii în tie-break-ul din setul al patrulea, pecetluind victoria şi extindându-şi seria de victorii la Wimbledon la 28 de meciuri.Cu al şaptelea triumf al său la Londra, Djokovic îl egalează pe legendarul american Pete Sampras în ceea ce priveşte numărul de trofee de simplu câştigate la All England Lawn Tennis Club.Djokovic, în vârstă de 35 de ani, se află acum la doar un singur titlu în urma recordului lui Roger Federer, care a câştigat opt turnee la Wimbledon, şi la un titlu de Grand Slam în urma recordului lui Rafael Nadal, care a câştigat 22 de titluri majore.A fost prima victorie a lui Djokovic din circuit, din trei încercări, împotriva lui Kyrgios, care nu depăşise înainte niciodată sferturile de finală la un Grand Slam.În ciuda momentelor frecvente de strălucire din partea unuia dintre cei mai mari showmeni din circuitul ATP, Kyrgios nu a putut rezista presiunii neîncetate a loviturilor lui Djokovic.Kyrgios, în vârstă de 27 de ani, şi-a etalat în mod frecvent varietatea loviturilor. El a reuşit un as cu al doilea serviciu, de peste 200 km pe oră şi a executat un serviciu sub braţ, de jos, în primul său game de serviciu, având şi alte lovituri neobişnuite de-a lungul meciului, printre care şi un lung de linie cu mare efect, ce iniţial a părut să iasă mult înafară, dar care a căzut apoi exact pe colţul terenului.Kyrgios nu a ratat nici ocazia de a provoca mici controverse şi dispute cu arbitrul de scaun, cerându-i acestuia să dea afară din arenă o spectatoare despre care a susţinut că îl deranjează, fiind, după opinia australianului, în stare de ebrietate.Obişnuit să gestioneze momentele de mare presiune în finalele de Grand Slam, Djokovic a şi-a păstrat cumpătul în tie-break-ul setului al patrulea şi s-a impus pentru a şaptea oară la Wimbledon, performanţă pentru care va fi recompensat cu 2.320.000 euro, în timp ce Kyrgios va primi 1.218.00 euro.